Jon Jæger Gåsvatn

Jon Jæger Gåsvatn (født 1954) er en norsk politiker. Han var stortingsrepresentant for Østfold fra 2005 til 2013 og representerte Fremskrittspartiet.

Gåsvatn er født i Drøbak og har bodd både i Fredrikstad og Sarpsborg. Han er utdannet bioingeniør og arbeidet ved Sarpsborg sykehus/Sykehuset Østfold på Kalnes i 25 år, fra 1976 til 2001. Fra 2001 til 2005 var han leder ved Tingvoll sykehjem i Sarpsborg.Jon Jæger Gåsvatn 60 år. Omtale i Aftenposten 19. juni 2014 side 75. 

Gåsvatn har vært medlem av Sarpsborg kommunestyre og Østfold fylkesting. Han var innvalgt på Stortinget fra Østfold i to perioder fra 2005 til 2013. Han satt den første perioden i Stortingets kirke-, utdannings- og forskningskomité og den siste i Stortingets helse- og omsorgskomité. Han meldte seg ut av Fremskrittspartiet i 2013.

Etter stortingsperioden arbeidet Gåsvatn som spesialrådgiver ved Sykehuset Østfold, spesielt med oppgaver som angår samhandlingsreformen, og ble så pensjonist.70 års omtale i Aftenposten 19. juni 2024

Han har tidligere vært en aktiv musiker og har blant annet spilt trombone i danseorkesteret Rainbow, som er mest kjent for låten «Bye Bye Baby Goodbye». Gåsvatn var tidlig aktiv i fagorganisasjoner i musikkmiljøet i Østfold.

Han er gift med Monica Gåsvatn, som også har vært kommune- og fylkespolitiker i Østfold.

 Referanser 

 Eksterne lenker 



Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter fra FrP
Kategori:Stortingsrepresentanter for Østfold
Kategori:Lokalpolitikere i Sarpsborg
Kategori:FrP-politikere i Østfold
Kategori:Personer fra Frogn kommune
Kategori:Personer fra Sarpsborg kommune